Komisijos reglamentas (EB) Nr. 1365/97
1997 m. liepos 16 d.
iš dalies keičiantis Komisijos reglamentą (EB) Nr. 716/96, patvirtinantį išskirtines Jungtinės Karalystės jautienos rinkos rėmimo priemones
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1968 m. birželio 27 d. Tarybos reglamentą (EEB) Nr. 805/68 dėl bendro galvijienos rinkos organizavimo [1] su paskutiniais pakeitimais, padarytais Komisijos reglamentu (EB) Nr. 2222/96 [2], ypač į jo 23 straipsnį,
kadangi Komisijos reglamentas (EB) Nr. 716/96 [3] su paskutiniais pakeitimais, padarytais Reglamentu (EB) Nr. 2423/96 [4], numato išskirtines Jungtinės Karalystės jautienos rinkos rėmimo priemones, ypač galimybę už galvijus, skerdžiamus pagal minėtame reglamente numatytą programą, sumokėti gamintojams po 0,9 ekiu už gyvojo svorio kilogramą; kadangi atsižvelgiant į kainų tendenciją Jungtinės Karalystės rinkoje suma, mokama už karves, turi būti koreguojama, taip pat turi būti nustatomas didžiausias galvijų, kuriems taikomi šie susitarimai, svoris; kadangi didžiausias svoris turi būti nustatomas atsižvelgiant į vidutinį karvių svorį; kadangi todėl Bendrijos indėlis ekiu už galviją taip pat turi būti koreguojamas;
kadangi Galvijienos vadybos komitetas savo nuomonės nepareiškė per jo pirmininko nustatytą laiką,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 716/96 2 straipsnis pakeičiamas taip:
"2 straipsnis
1. Kaina, kurią remiantis 1 straipsnio 1 dalimi Jungtinės Karalystės kompetentinga institucija moka gamintojams arba jų atstovams, yra:
- už karves: 0,8 ekiu už gyvojo svorio kilogramą,
- už kitus galvijus: 0,9 ekiu už gyvojo svorio kilogramą.
Mokestis mokamas tik už gyvojo svorio, jei būtina, apskaičiuojamo, taikant straipsnio 2 dalyje nurodytus koeficientus, dalį, neviršijančią 560 kg.
2. Jei būtina pasverti paskerstą galviją, siekiant apskaičiuoti koks galėjo būti jo gyvasis svoris, paskersto galvijo svoris (po kraujo nuleidimo ir kailio, galvos, kanopų ir vidaus organų pašalinimo) padauginamas iš tokio koeficiento:
- 2 (karvės),
- 1,70 (visi kiti galvijai).
3. Bendrija padengia dalį Jungtinės Karalystės išlaidų, susijusių su 1 straipsnio 1 dalyje numatytais pirkimais, mokėdama 291 ekiu už karvę ir 328 ekiu už galviją, išskyrus karvę, nupirktą ir sunaikintą, remiantis 1 straipsnio nuostatomis.
Tačiau po to, kai galvijas sutvarkomas taip, kaip nustatyta 1 straipsnio 2 dalyje, sumokamas avansas, lygus 80 % Bendrijos indėlio.
4. Jei remiantis 1 straipsnio 1 dalimi nuperkamas kastruotas jautis, visa straipsnio 1 dalyje numatyta suma sumokama su sąlyga, kad dėl šio galvijo nebuvo sumokėta Reglamento (EEB) Nr. 805/68 4c straipsnyje numatyta priemoka sezoniškumui mažinti.
Gamintojas arba jo atstovas įsipareigoja užtikrinti, kad dėl minėto galvijo nebus reikalaujama priemokos.
Jei toks įsipareigojimas neprisiimamas, remiantis straipsnio 1 dalimi už galviją mokama išmoka sumažinama suma, atitinkančia priemoką sezoniškumui mažinti. Jei dėl šio galvijo pateikiama paraiška minėtajai priemokai gauti, gamintojas privalo iš sumokėtos už galviją sumos grąžinti sumą, kuri yra lygi priemokos sezoniškumui mažinti dydžiui. Šiais dviem atvejais straipsnio 3 dalyje nustatytas Bendrijos indėlio procentas sumažinamas suma, atitinkančia priemoką sezoniškumui mažinti.
5. 3. Perskaičiavimo kursas, kuris bus taikomas, yra žemės ūkio kursas, galiojantis pirmąją mėnesio, kurį buvo nupirktas galvijas, dieną."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis taikomas galvijams, nupirktiems ne anksčiau kaip 1997 m. rugpjūčio 4 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1997 m. liepos 16 d.